
DISSERTATIO  MEDICA 


INAUGURALIS 

qua:dam  de 

GONORRH(EA  IMPURA, 

COMPLECTENS. 


PRCEOMIUM. 

Quanquam  morbus  de  quo  hisce  paginis  dis¬ 
serere  statui,  nimis  parvi  momenti  ad  disserta¬ 
tionem  medicam  appareat  aut  mirum  videatur 
me  rem  selegisse  de  qua  alii  haud  parvi  nomi¬ 
nis  jam  antea  scripserunt ;  tamen,  ut  malo  mor¬ 
bum  tractare,  quem  mihi  saepissime  curare  eve¬ 
nit,  et  cujus  recentes  et  veteres  effectus  in  cor¬ 
pus  humanum  magna  copia  fuit  mihi  videndi, 

quam  ex  libris  aut  scriptis  aliorum  thesin  seli¬ 
gere,  spes  in  pectore  orta  est,  me  iUa  indulgen¬ 
tia  donatum  iri,  quam  tam  multi,  summos  ho¬ 
nores  medicinas  consequi  volentes,  haud  raro  ex¬ 
perti  sunt. 

Nec  hoc  malum  adeo  leve  est  ut  plerisque 
placet ;  equidem  fere  omnes,  utcunque  inexperti, 
ad  curationem  sese  pares  jactant,  sed  plurima 
incommoda  quas  inde  saspe  profluunt,  etiam 
cum  cura  maxima  adhibeatur,  nos  admonere 
debet,  gravem  attentionem  medici  sibi  vindi¬ 
care,  et  multum  experientias  necessarium  esse, 
quo  asgrum  morbo  tuto  et  honeste  eripere  va¬ 
leamus.  Si  varia  mala  organorum  genitalium 
in  foemina,  quse  Gonorrhoeas  similia  sunt,  con¬ 
sideremus,  facile  videbimus  hanc  rem  nostra 
attentione  non  adeo  indignam  esse,  ac  multi 
putant :  Quam  seepe  discrimen  medici  peritum 
hic  requiritur,  quo  interruptionem  felicitatis  do- 
mesticse  minatam  componat  aut  propria  reme¬ 
dia  huic  morbo  applicare,  quem  foemina  proba 
et  immerito  patiens  malum  putet,  cui  genus 
suum  adeo  objicitur. 

Quot  errores,  quanta  pericula  hic  ignorantia 


DE  GONORRHCEA  IMPURA. 


3 


inducet !  et  quas  afflictiones  et  animi  et  corpo¬ 
ris  debita  scientia  nostras  artis  removere  pote¬ 
rit  !— 

In  mare,  hic  morbus  quem  justa  cura  paucis 
diebus  facile  abstulerit,  si  temere  tractatus,  co¬ 
hortem  malorum  inducere  potest,  quibus  vix 
dies  longissima  levamen  afferet.  Illa  organa 
corporis  quae  maximi  momenti  sunt,  fons  et 
origo  unde  nova  proles  vitam  hauriat  fato  com¬ 
muni  obruuntur,  et  sic,  malum  quod  primo  in¬ 
tuitu  leve  et  minus  dignum  videretur,  brevi 
victimam  in  sepulchrum  ante  diem  detrudit. 

His  paucis  de  re  praefatis,  nunc  historiam 
morbi  ingredior. 


HISTORIA. 

Quo  tempore  Gonorrhoea  genus  humanum 
primo  affligere  coepit,  nulla  certa  monumenta 
nobis  tradita  sunt.  Libri  veterum  auctorum 
etiamque  sacra  scripta  morbi  mentionem  faci¬ 
unt,  qui  signis,  notis  et  descriptione,  Gonorrhoese 

hujus  diei  similitudinem  habet,  et  ex  scriptori¬ 
bus  illius  temporis,  nobis  fere  pro  certo  habere 
licet,  hunc  morbum  apud  Homanos  haud  incog¬ 
nitum  esse. 

Multi  Gonorrhoeam  et  Syphilidem  conjungere 
voluerunt,  ut  morbus  una  et  eadem  causa  ori¬ 
ginem  ducentes,  et  aliis  persuadere  conati  sunt, 
hoc  malum  ac  illud  per  idem  tempus  in  Eu¬ 
ropa  et  Asia  extitisse ;  sed  si  varios  libros  de  re 
medica  scriptos  inspiciamus,  nobis  facile,  ut  opi¬ 
nor,  apparebit.  Syphilidem  cum  Gonorrhoea 
comparatam,  in  regionibus  saltem  veteribus  no¬ 
tis,  fere  hesternam  esse,  et  si  ulla  fides  danda 
est,  nos  credere  oportet,  morbum  de  quo  agi¬ 
mus  Britanniam  per  sexcentos  annos  et  fortasse 
multo  amplius  jam  occupasse. 

Ex  hoc  nobis  persuadere  licet.  Gonorrhoeam 
per  tempus  indefinitum  extitisse,  et  Syphilidem 
nisi  post  reditum  Columbi  ab  India  Occiden¬ 
tali,  in  Europa  haud  unquam  apparuisse. 

SYMPTOMATA. 

Quanquam  Cullenus  sua  Nosologia  mor¬ 
borum  Methodica,  varias  species  Gonorrhoeae 
notavit,  tamen  ut  paginis  sequentibus  de  illa 
disserere  volui,  quae  originem  a  coitu  impuro 
ducit  et  cui  nomen  Virulentae  impositum  est, 
indicia  quam  paucissimis  enumerabo  quibus 
praesentiam  hujusce  mali  in  corpore  humano  fa¬ 
cilius  detegamus. 

Humor  puriformis,  natura  contagiosus,  glan¬ 
dulis  urethrae  mucosis  vel  membrana  hujus  ca¬ 
nalis  investiente  et  de  vagina  cum  dysuria  pro¬ 
fluens  hanc  speciem  Gonorrhoeae  profitetur ;  ter¬ 
tio  vel  quarto  die  post  concubitum  plerumque 
apparet,  et  in  homine  indiciis,  quae  jamjam  no¬ 
tabuntur,  dignosci  poterit. 

Titillatio  tractum  meatus  urinarii  sed  pr^- 
sertim  illam  partem  super  frenum  sitam  occu¬ 
pans  cum  pruritu  apicis  glandis  adventum  prae- 
nunciat,  cui  urina  reddita  dolor  tenuis  subse¬ 
quitur,  labra  urethrae  tumida  fiunt  et  secretio 

inusitata  apparet.  Dolor  et  inflammatio  au- 
.  gescunt,  ardor  urinae  severior  evadit,  aqua  ipsa 
minore  rivulo  et  frequentius  quam  antea  emit¬ 
titur,  penis  totus  calore  aucto  occupatur,  latus 
urethrae  inferius  dolore  insolito  afficitur,  quae 
formam  et  duritiem  pennse  S£epe  refert ;  erectio 
involuntaria  nunc  succedit  et  humor  purifor- 
mis  coloris  flavi  vel  subviridis  cito  conspici  po¬ 
test. 

Haec  symptomata  alia  aliis  spatio  paucarum 
horarum  succedunt,  sed  tres  vel  quatuor  dies 
intercedere  solent  a  primo  sensu  ingrato  donec 
humor  puriformis  palam  erumpit. 

Hic  morbus  foeminam  nunquam  adeo  violen¬ 
ter  ac  hominem  aggreditur,  nec  tanta  cohors 
malorum  subsequitur,  nam  in  illa  partes  istas 
occupat  quee  a  natura  ad  prolem  generandam 
dat£e  sunt,  et  ut  urethra  masculina  tenerior  et 
delicatior  est  structura  vagina  pericula  quas  in 
homine  a  Gonorrhoea  nonnunquam  oriuntur, 
vix  ac  ne  vix  quidem  in  foemina  hoc  morbo  la¬ 
borante  unquam  videntur. 

In  foeminis  Gonorrhoea  titillatione  et  sensu 

ingrato  apud  ostium  vaginge  indicatur,  tume- 
factione  labiorum  majorum,  Nympharum  Cli¬ 
toridisque,  dolore  et  calore  urina  reddita,  tum 
maxime  aucto  cum  hoc  fluidum  partes  inflam¬ 
matas  humectat,  quee  affectio  malum  de  quo 
agitur  ab  aliis  quibus  foeminse  adeo  obnoxige 
sunt,  plus  quovis  signo,  contagio  excepto,  dig¬ 
noscit.  Cum  morbus  severitate  insolita  victi¬ 
mam  aggreditur,  humorem  qui  est  ejusdem  co- 
.  loris  ac  in  mare  dolores  vesicge,  uteri,  dorsi  et 
lumborum  comitantur,  et  quanquam  jam  antea 
dixi  foeminas  eodem  modo  quo  homines  vix 
fere  laborare,  tamen  etiam  in  illis  inflammatio 
eo  nonnunquam  procedit,  ut  febrem  sympto¬ 
maticam  cum  tensione  abdominis  et  pubis  in¬ 
ducere  valeat. 

Violentia  horum  symptomatum  constitutione 
gegri  et  propria  irritabilitate  partium  affectarum 
plerumque  pendet,  vel  ex  magna  parte  origi¬ 
nem  ducere  possint  a  morbo  male  tractato,  nec- 
non  diu  celato  aut  ab  acrimonia  peculiari  puris 
contagiosi  per  quod  malum  inductum  est. 

CAUSA  EXCITANS. 

Quanquam  humor  puriformis  de  urethra 
hominis  et  vagina  foeminse  variis  causis  induci 
potest,  veluti  usu  medicamentorum  stimulan¬ 
tium,  coitu  nimis  frequenti,  frigore,  duro  labore 
et  corporis  debilitate,  instrumentis*  chirurgicis 
iisdem  viis  introductis,  injuriis  et  casibus  or¬ 
ganis  genetricibus  illatis,  tamen  iste  humor  vel 
fluxus  qui  Gonorrhoeam  virulentam,  constituit, 
originem  ducit  a  viro  pecuhari  specifico  illed 
membranse  mucosas  apposito,  quas  urethram 
hominis  et  vaginam  foeminge  investit. 

De  natura  hujusce  viri  nihil  disserere  lubet, 
nec  istam  queestionem,  quee  aliquos  occup*avit 
movere  volo,  necne  venenum  quod  Gonor¬ 
rhoeam  evocat,  sit  idem  ac  illud  quod  Syphili¬ 
dem  producit,  sed  si  meam  sententiam  mihi 
liceat  dare,  putarem  hsec  duo  mala  diversas  na¬ 
turas  esse,  et  alterum  contagio  specifico  origi¬ 
nem  ducere,  multum  alieno  ab  illo  quod  al¬ 
terum  excitare  solet.  Gonorrhoea  utcunque 

violenta  vel  perstans,  systema  nunquam  con¬ 
taminat,  malum  locale  semper  manet,  et  quum 
inflammatio  specifica,  qua  fluxus  evocatur,  qui¬ 
escit,  vim  propagandi  amittit ;  imo,  post  certum 
tempus,  secundum  asperitatem  morbi  et  statum 
corporis,  sua  sponte  evanescit  et  curatio  volun¬ 
taria  sine  ullo  remedio  perficitur ;  sed  Syphilis 
quanquam  primo  localis,  serius  aut  citius  totum 
corpus  infestat,  varias  formas  induit,  nec  sine 
ope  medicinae  sese  unquam  evelli  permittit. 


DE  CURATIONE. 

Prognosis  nostra  de  Gonorrhoea  fausta  erit 
et  curatio  facilis  et  simplex,  quum  irritatio  et 
inflammatio  cum  sequelis  nec  violentes  nec 
diutinae  fuerint;  sed  res  se  aliter  habebunt, 
cum  inflammatio  tractum  urethrae  occupat, 
cum  sanguis  humore  admixtus  erit,  cum  testes, 
vesica,  glandula  prostata  et  inguinales  labora¬ 
bunt,  aut  si  aeger  temperamenti  sanguinei,  aut 
constitutionis  irritabilis  erit,  tunc  morbus  plus- 

temporis  ad  curationem  requiret,  quam  si  for¬ 
mam  mitiorem  induisset. 

Omnia  mala  venerea,  praster  Gonorrhoeam, 
contra  quae  nulla  medicina  data  est,  constitu¬ 
tionem  perdunt  et  evertunt ;  haec  sola  sine 
auxilio  cessare  potest,  praesertim  si  dum  corpus 
infestat,  aeger  recte  et  temperate  vitam  agat; 
sed  ut  magnopere  interest,  quodvis  malum  e 
corpore  quam  citissime  depellendum  prudentis 
medici  erit,  ad  illa  remedia  confugere  quae  pe¬ 
ritia  et  experientia  sua  maxime  commenda¬ 
bunt. 

Nulla  ratio  curandi  inter  homines  adhuc  con¬ 
venit,  qua  sola  Gonorrhoeae  obviam  eatur,  nam 
variae  gentes  et  varii  medici  habent  quisque 
varia  remedia  quibus  contra  eundem  morbum 
,  uti  solent.  Unguentum  Hydrargyri,  Alcohol 
dilutum,  aqua  frigida  et  vegetabilia  vi  astrin¬ 
gente  praedita  approbationem  aliorum  accepe¬ 
runt,  dum  alii.  Solutionibus  Sulphatis  Zinci  et 
Acetitis  Plumbi  vel  puris  vel  Opio  junctis 
fidem  imponunt.  Murias  Hydrargyri,  Murias 
Ammoniae,  Sulphas  Cupri,  Nitras  Argenti  so- 

lutione  adhibita,  utilissima  reperta  sunt,  necnon 
usus  internus  balsami  Copaib£e,  piperis  Cubebee 
et  Spiritus  ^Etheris  Nitrosi  hoc  malum  seepissi- 
me  tollit.  Heec  omnia  remedia  proposita  sunt 
vel  ad  mutandum  vel  frangendum  naturam  ve¬ 
neni  per  quod  morbus  inductus  est,  vel  ejus 
actioni  resistendum,  irritationem  membranee 
urethram  et  vaginam  investientis  minuendo, 
vel  ut  quodvis  acre  e  corpore  evehatur,  vel  ut 
symptomata  inflammationis  quee  adsunt,  quam 
maxime  sopiantur.  Sales  metallici  jam  dicti 
locum  primum  ac  proximum  nec  immerito  in 
curatione  occuparunt,  sed  ut  variee  actiones 
quas  morbus  assumere  potest,  varias  rationes 
medendi  cuique  proprias  postulant,  sic  in  hac 
dissertatione,  animus  fert,  malum  de  quo  agitur 
in  tria  capita  redigere,  et  illa  remedia  quam 
breviter  indicare,  quee  acuto,  medio  et  chronico 
stadio  optime  respondebunt. 

Stadium  primum  seu  acutum  dolore  partium, 
ardore  urinse,  Chordaea  et  aliis  signis  inflamma¬ 
tionis  facile  dignoscitur ;  dolor  nonnihil  immi¬ 
nutus,  urina  liberior  et  gratior  reddita,  sensus 
molestus  cum  inflammatione  retrogressus,  no- 

men  stadio  medio  imponunt,  dum  tertium  haud 
ulla  signa  morbi,  preeter  fluxum  habebit. 

Primum  ex  his  stadiis  calidas  injectiones 
anodynas,  et  cataplasmata  emollientia  accipere 
debet,  vel  partes  affectae  calida  solutione  Ace- 
titis  Plumbi  cum  Opio  juncti,  vel  aqua  pura 
calida,  ter  quaterve  in  dies  mersendae  sunt,  et 
si  haec  inefficacia  reperiuntur  ad  missionem  san¬ 
guinis  sine  mora  confugere  oportet.  Stadio 
secundo  injectiones  frigidae  et  vi  astringente 
haud  magna  praeditae  adhiberi  debent,  dum  ter¬ 
tium  validis,  et  quidem  stimulantibus  gaudere 
solet. 

Stadium  Gonorrhoeae  acutum  gravissimam 
attentionem  medici  sibi  vindicabit,  nam  partes 
valde  inflammatae  et  irritatae,  si  opera  non  recte 
et  propere  detur,  magnum  periculum  sibimet 
afferent,  et  sic  curatio  in  diem  longinquum  vel 
ducetur,  vel  tanta  et  tam  dira  cohors  malorum 
evocabitur,  qualem  nec  ars  aut  medicina  facile 
devincet,  tluic  stadio  igitur,  frigidae  injec¬ 
tiones  vel  vim  magnam  astringentem  possiden¬ 
tes  nequaquam  convenient,  quia  stricturam  ca¬ 
nalis  urinarii  inducere  amant,  inflammationem 

jam  satis  molestam  ulterius  intendunt,  et  hanc 
actionem  per  totam  urethram  excitando,  moles 
Testium  incrementum  accipit,  glandula  Pros¬ 
tata  cum  Vesica  inflammatur,  omnia  signa  gra¬ 
viora  evadunt  et  sic  decessus  morbi  retardatur. 
Penis  et  Testes  stadio  acuto  thermulis  jam  antea 
commendatis  immergi  debent,  et  Urethra  for¬ 
mula  ex  decem  vel  duodecim  granis  Opii  et 
sex  unciis  aquse  composita,  cui  aliquantulum 
Solutionis  Acetitis  Plumbi  vel  Sulphatis  Zinci 
adjiciatur  crebro  perluenda  est;  hoc  quoque 
tam  calide  quam  seger  ferat,  utendum  est,  et  si 
dolor  et  erectiones  involuntariae  adhuc  vic¬ 
timam  lacessant.  Opium  et  Camphoram  vici¬ 
bus  partitis  prasscribere  juvabit,  necnon  e  re 
multum  erit,  si  aeger  potus  blandos,  mulcentes 
et  diluentes,  quibus  ardor  urinae  levari  possit, 
in  ventriculum  dimittat. 

Si  his  curis  morbus  spernit  et  illudit,  si  pars 
posterior  Urethrae  vel  Vesica  ipsa  laborare  in¬ 
ceperit,  ad  auxilium  potentissimum,  quo  morbo 
obviam  eatur,  vel  symptomata  molestissima 
leventur,  sine  mora  confugiendum  est.  Hiru¬ 
dines  Perineo  appositae  et  sanguis  e  vena  bra- 

chii  missus,  maximam  et  certissimam  spem 
suppeditabunt,  sed  omnis  exercitatio  utcunque 
levis  evitari  debet,  regimen  antiphlogisticum 
praescribendum  est,  et  remedia  laxantia  adhi¬ 
beri  oportet,  sed  memoria  semper  tenendum 
est,  sales  aut  medicamenta,  quee  urinam  acri¬ 
orem  redderent,  usu  nequaquam  digna  esse, 
dum  potus  blandi  et  diluentes  per  gulam  sumpti 
et  enemata  anodyna  per  Rectum  immissa  aegro 
plurimum  proderunt. 

Hac  ratione  medendi  inflammatio  cum  irri¬ 
tatione  paucis  diebus  fere  semper  resolvi  solet, 
et  morbus  tunc  ad  stadium  secundum  reductus, 
remediis  jamjam  notandis  gaudebit. 

Quum  hfie  medicinae,  quae  magna  vi  astrin¬ 
gente  aut  stimulante  prseditee  sunt,  secundo 
stadio  Gonorrhoeae  nequaquam  convenirent, 
inflammatione  et  irritatione  nimirum  modo  re¬ 
pressis,  iis  remediis  utendum  est  quae  viribus 
jam  dictis  non  adeo  pollent,  donec  partes  af¬ 
fectae  ita  sopiantur,  ut  medicamenta  stadio  ter¬ 
tio  idonea,  nobis  exhibere  liceat.  Opiata  solu¬ 
tione  igitur  ad  gradum  frigidum  redacta  vel 
Ros^e  centifoliae  per  tres  duosve  dies  utamur, 

et  si  haec  nullam  injuriam  inducant,  magis 
astringentia  in  auxilium  venire  jubemus,  qui¬ 
bus  usibus  Infusum  Rosarum  Gallicarum,  mitis 
solutio  Aluminis  vel  Sulphatis  Zinci  maxime 
respondebunt.  In  hoc  stadio,  diluentia  et  mul- 
centia  intermitti  debent,  sed  e  re  multum  erit, 
si  paucffi  guttulae  tincturae  Opii  vel  aliquantu¬ 
lum  Balsami  Copaib^  ter  in  dies  porrigantur. 

Morbo  hac  cura  et  prudentia  ad  stadium  ter¬ 
tium  redacto,  vim  injectionum  gradatim  augere 
oportet,  ut  quam  primum  sine  ullo  incommodo 
aegri,  fluxus  humoris  ex  partibus  desinat. 

'  Ad  hanc  rem  solutiones  antea  commendatae 
viribus  auctae  suflicient,  sed  Sulphas  Zinci,  for¬ 
mula  duobus  granis  salis  cum  uncia  aquie  com¬ 
posita,  ex  omnibus  maxime  conveniet,  et  si 
nihil  mali  inde  profluat,  vim  solutionis  paula- 
tim  augeamus,  donec  semiscrupulus  salis  cum 
quantitate  aquse  jam  dicta  misceatur. 

In  hoc  stadio  morbi,  nulla  medicamenta  in¬ 
terne  adhibenda  sunt,  propterea  quod  solutio 
fluxum  penitus  cohibere  poterit,  sed  quia  exer¬ 
citatio  valida,  intemperantia  cujusvis  generis  et 
similes  caus^  reproducere  valent,  hce  quidem 

evitari  debent,  et  solutio  paulatim  mitior  red¬ 
dita  et  rarius  adhibita  per  octo  decemve  dies 
postquam  humor  evanuerit,  injici  oportet. 

Quum  morbus  foeminam  occupavit,  iisdem 
medicamentis  ac  homo  gaudebit,  sed  injectiones 
multo  validiores  sine  metu  reddere  possimus, 
qui  Vagina  quee  tam  sensu  acuto  quam  Ure¬ 
thra  masculina  haud  praedita  est,  sedem  malo 
maxime  praebet,  et  etiamsi  meatum  urinarium 
foeminae  infestaret,  brevitas  canalis  et  nulla 
glandula  Prostata  illa  pericula  avertent  quae 
hominem  aliquando  graviter  opprimunt,  si  vis 
medicamentorum  istum  modum  superet  quem 
partes  affectae  tuto  tolerare  poterunt. 

Quod  ad  alia  remedia  pertinet  quae  contra 
Gonorrhoeam  proposita  sunt,  parum  quod  dice¬ 
rem  habeo,  sed  hic  dignum  memoratu  fortasse 
erit,  me  hanc  affectionem  in  omni  statu  usu 
interno  piperis  Cubebae  summovisse,  uncia  in 
quibusdam  casibus  ad  curationem  satis  valente. 
Duas  drachmas  pulveris  cum  aquae  frigidae 
pauxillo  ter  in  dies  praescribere  soleo,  et  ut 
nihil  incommodi  et  usu  evenit,  major  adhuc 
copia  tuto  forsitan  daretur,  necnon  multum 


1 


DE  GONORRHCEA  IMPURA. 


17 


boni  afferet  si  aeger  sese  quiete  ac  temperate 
habeat,  et  morbo  praesente  et  per  aliquot  dies 
postquam  humor  exudare  cessavit. 

Alia  remedia  interne  sumpta  quae  in  Gonor¬ 
rhoea  utilia  inveni,  ex  Balsamo  Copaibae  et  Spi¬ 
ritu  ^theris  Nitrosi  constant ;  et  formula  quae 
summo  auxilio  iis  hoc  malo  laborantibus  fuit 
ad  hunc  modum  componitur.  Unciam  utrius- 
que  horum  recipio  et  misceo,  addens  Tincturae 
Opii  guttas  centum  et  viginti.  Drachma  hujus 
misturae  cum  haustu  Infusi  Lini  vel  Mucilagi- 
nis  Acaciae  Arabicae  ter  in  dies  porrigenda  est 
et  aegrum  omni  molestia  cito  ac  tuto  liberabit. 

Injectiones  ex  Nitrate  Argenti  ratione,  unius 
scrupuli  ad  unciam  aquae,  in  curationem  hujusce 
mali  nuper  commendatae  sunt,  et  ex  tabula  con¬ 
fecta  in  decimo  quarto  tomo  de  rebus  medicis 
et  chirurgis  edito  sub  auspiciis  nostri  venera¬ 
bilis  Professoris  Doctoris  Duncan  natu  majo¬ 
ris,  apparet  viginti  milites  Gonorrhoea  laboran¬ 
tes  singulos  spatio  octodecim  dierum,  hac  for¬ 
mula  curatos  esse. 

Usus  hujus  praeparationis  apud  militares  ad¬ 
huc  maxime  valuit,  sed  mihi  quidem  videtur 

remedium  adeo  validum  tales  sequelas  inducere 
posse,  quales  mitiori  sed  satis  efficaci  haud  acci¬ 
dere  solent. 

Omnibus  meis  observationibus  de  natura, 

indiciis  et  curatione  Gonorrhoeae  Virulentae  jam 

# 

praefatis,  nihil  mihi  reliqui  nunc  restat,  nisi  va¬ 
ria  mala  qu£e  inde  fere  profluunt  quam  breviter 
exponere  et  igitur  imprimis 


DE  GONORRHCEA  MUCOSA. 

Quanquam  Gonorrhoeam  in  tria  stadia  di¬ 
visi,  tertio  quorum  nomen  Chronici  datum  est, 
tamen  hoc  titulo  illam  speciem  morbi  non  intel- 
ligi  volo,  qu£e  a  Doctore  Ccjllen  Mucosa  et 
Anglice  Gleet  appellata  est. 

Plumor  mucosus,  unde  morbus  originem  no- 
minis  trahit,  post  concubitum  impurum.  Ure¬ 
thra  vel  Vagina  cum  dysuria  exudans,  hanc 
speciem  Gonorrhoeae  designat,  sed  quanquam 
impuritatem  subsequitur,  morbum  haud  pro¬ 
pagare  valet,  nec  inflammatio  aut  ardor  urinae 
sese  comites  jungunt. 


DE  GONORRHCEA  IMPURA.  19 

Quum  corpus  Gonorrhoea  Virulenta  per  ali¬ 
quod  tempus  laboraverit,  fluxus  gradatim  mi¬ 
nuit  et  vel  tandem  sponte  cessat,  vel  affectio¬ 
nem  de  qua  agitur  format,  et  si  haec  naturae 
viribus  relinquatur,  per  aliquot  menses  et  etiam 
annos  durare  potest,  vires  constitutionis  et  prae¬ 
sertim  facultatem  propagandi  plurimum  minu¬ 
ens.  Eandem  sedem  ac  Gonorrhoea  praecedens 
plerumque  occupat,  et  videtur  oriri  ex  debili¬ 
tate  et  relaxatione  glandularum  vel  membranae 
mucosae  quae  Urethram  et  V^aginam  investit, 
vel  remediis  parum  idoneis  vel  negligentia  aegri 
ipsius  inducta. 

Varia  remedia  ad  curationem  hujusce  mali 
proposita  sunt,  veluti  injectiones  stimulantes, 
introductio  in  Urethram  instrumenti  istius  cui 
nomen  Bougie  datur,  aura  Electrica  ad  tractum 
Meatus  urinarii  applicata,  usus  internus  Tinc¬ 
turae  Cantharidis  V esicatoriae  et  medicamento¬ 
rum  Roborantium  necnon  Vesicatoria  Perineo 
opposita  levamen  attulerunt. 

Ex  primo  genere  horum,  solutiones  Sulphatis 
Zinci  aut  Cupri  adhuc  validiores  quam  quae 
tertio  stadio  Gonorrhoeae  impurae  commendatae 

sunt,  aut  mitis  solutio  Muriatis  Hydrargyri, 
granum  unum  scilicet  in  aquae  fontanae  unciis 
duabus  solutum  optimae  reperientur.  Si  Tinc¬ 
turam  Cantharidis  anteponamus  sex  guttae  ter 
quater  ve  in  dies  porrigendae  sunt,  dosi  quaque 
gradatim  aucta,  donec  organa  quae  secretioni 
urinae  inserviunt,  symptomata  irritationis  osten¬ 
dere  incipiunt  et  ne  ventriculus  cum  Intestinis 
ex  usu  ejusdem  laboret,  satis  magna  copia  aquae 
simul  hauriri  debet.  Ex  classe  Roborantium, 
Cinchona  et  Ferrum  cum  balneo  frigido  et 
diaeta  lauta  utilissima  erunt. 

Si  malum  his  rebus  haud  superari  poterit, 
tunc  vesicatoria  saepius  repetita  Perineum  ap¬ 
plicari  debent,  et  instrumentum  antea  dictum, 
in  Urethram  immitti  oportet.  Hoc  nocte  et 
mane  ingerendum  est,  et  per  aliquod  tempus 
detinendum,  donec  calorem  cum  levi  dolore 
excitat,  dein  extrahi  decet,  et  irritatio  sic  in¬ 
ducta  actionem  membranae  quae  meatum  in¬ 
vestit  ita  mutare  solet  ut  humorem  meliorem 
exudet,  et  ad  statum  sanum  gradatim  redeat. 

DE  PHYMOSI. 

Quum  apertura  Praeputii  ita  contrahitur  ut 
nec  retrahi  possit  nec  glans  in  aspectum  veniat, 
malum  nomen  Phymoseos  accipit.  Duse  spe¬ 
cies  hujusce  affectionis  sunt,  altera  inflamma¬ 
tione  et  irritatione  Preeputii  rebus  externis  in¬ 
ducta,  altera  naturalis  et  congenita  dicta,  qu£e 
ideo  locum  hac  dissertatione  non  habebit. 

Prior  species  ex  viro  syphilitico  aut  quovis 
acri  inter  Glandem  et  Praeputium  inserto  ple¬ 
rumque  oritur.  Pars  ardet  et  tumescit,  et  illi 
quibus  arctius  Praeputium  aut  brevius  frenum 
datur,  huic  malo  magis  obnoxii  sunt. 

Si  Phymosis  ex  viro  syphilitico  inducitur,  re¬ 
media  quae  inflammationem  quam  citissime  re¬ 
solvant  longe  optima  reperientur,  vel  lotiones 
Saturninae  inter  glandem  et  Praeputium  injec¬ 
tae,  vel  Cataplasmata  quae  totum  Penem  cir¬ 
cumdent,  quibus  purgantia  cum  quiete  jun-' 
gantur  ;  sed  si  ulcusculum  Chancre  nominatum 
partes  infestare  putetur,  dein  Hydrargyrus  cum 

remediis  jam  dictis  praeter  purgantia  adhiberi 
debet. 

Si  Chancre  non  adest  et  partes  Gonorrhoea 
sola  intumescant,  si  remedia  antea  commendata 
minus  idonea  reperiantur,  praeputium  vel  findi 
vel  ex  Pene  sejungi  oportet. 


DE  PARAPHYMOSI. 


Quum  praeputium  pone  Glandem  retrahitur 
nec  reduci  potest  tunc  affectio  Paraphymosis 
appellatur.  Multo  plus  periculi  ex  hoc  quam 
ex  Phymosi  oriri  poterit,  nam  praeputium 
quasi  stricturam  circa  glandem  format,  quae  sic 
strangulata  evadit;  et  ut  gangraena  partis  brevi 
spatio  temporis  hoc  modo  inducta  est,  in  aperto 
erit,  auxilium  efficax  quam  citissime  adhiben¬ 
dum  esse. 

Lotiones  Saturninae  huic  malo  plurimum 
boni  suppeditant,  sed  aegrotans  semel  levari  po¬ 
test  Glandem  inter  digitos  comprimendo,  quae 
deinde  per  stricturam  praeputii  retrorsum  de¬ 
trudi  oportet. 

Si  hoc  frustra  fuerit,  hirudines  Glandi  appli¬ 
cari  debent,  Penis  aqua  calida,  quo  fluxus  san¬ 
guinis  augeatur,  mersendus  est,  et  reductionem 
per  digitos  iterum  tentare  oportet. 

Si  heec  nihilominus  haud  efficacia  reperian- 
tur,  illa  pars  praeputii  qu£e  stricturam  format, 
pone  Glandem  incidenda  est,  quo  solo  a  gan¬ 
graena  caveatur. 


DE  INFLAMMATIONE  TESTIUM. 

Quum  Gonorrhoea  male  tractetur  vel  quum 
aeger  frigori  aut  exercitationi  immodica  expo¬ 
situs  fuerit.  Testes  dolore,  inflammatione  et  tu- 
mefactione  afficiuntur. 

Dolor  obtusus  in  Inguine,  tractum  Chordee 
Spermaticae  usque  ad  Scrotum  sequens,  adven¬ 
tum  hujusce  mali  praenunciat.  Chorda  brevi 
tempore  densata  sentitur  et  Scrotum  lateris  af¬ 
fecti  tumidum  et  inflammatum  apparet.  Om¬ 
nia  symptomata  inflammationis  cum  duritie  ac 
dolore  nunc  Testes  occupant,  et  incrementum 
immane  accipiunt ;  generalis  excitatio,  dolor 

lumborum,  nausea  et  pyrexia  accedunt ;  si  eeger 
viribus  corporis  gaudeat,  pulsus  validus,  durus 
et  frequens  evadit,  si  constitutio  sese  aliter  ha¬ 
beat,  tunc  debilis  et  ssepe  micat. 

Quidam  auctores  hunc  affectum  consensui 
inter  Testes  et  Urethram  attribunt,  dum  alii 
contendunt,  originem  trahere  ex  inflammatione 
morbi  primaria  usque  ad  Testiculos  per  Vas  De¬ 
ferens  serpente,  et  ut  fluxus  ex  Urethra  ple¬ 
rumque  cessat,  quum  Testes  ampliati  evadunt, 
creditum  est  ab  iis  qui  Pathologiee  humorali  fa¬ 
vebant,  Gonorrhoeam  repulsam .  esse  et  Testes 
occupasse. 

Optimum  consilium  medendi  erit  quam  ci¬ 
tissime  inflammationem  imminuere,  ad  quod 
detractio  sanguinis  e  vena,  et  per  hirudines 
Scroto  applicatas  maxime  valebit.  Partes  af¬ 
fectae  quoque  ter  quaterve  in  dies  calida  Satur- 
nina  vel  Opiata  solutione  immergendae  sunt,  vel 
vapori  aqua?  calidae  per  minuta  viginti  subinde 
objiciendae  sunt,  Purgantia  et  regimen  anti- 
phlogisticum  praescribi  oportet,  et  se  irritatio 
magna  sit,  nonnihil  levaminis  afferet  si  Ano- 
dyna  per  Rectum  emittantur,  aut  si  Opium  vel 


25 


DE  GONORRH(EA  IMPURA. 

Extractum  Hyosciami  parva  quantitate  per  os 
sumatur. 

,  Usu  horum  remediorum  pericula  quse  immi¬ 
nent  ex  magna  parte  arceri  possunt,  et  fluxus 

•  \ 

qui  prius  cessaverat,  nunc  sese  iterum  ostendere 
inceperit,  quo  asger  dolore  et  molestia  levatur. 

Si  suppuratio  vel  gangrana  Testium  accedat, 
quod  quidem  rarissime  evenit,  functiones  ho- 
_  rum  organorum  per  vitam  delentur ;  sed  sape 
indurati  et  ampliati  manent,  aut  fluidum  inter 
tunicam  vaginalem  et  albugineam  effunditur, 
ad  quod  summovendum  operatio  Hydroceli 
commendata  fortasse  requiretur. 

de  OPHTHALMIA  GONORRHOEALI. 

Sunt  du^  distinctae  species  Ophthalmia  qua 
originem  ex  viro  syphilitico  trahunt,  altera  ex 
Gonorrhoea  proveniens,  dum  malum  istud,  cui 
nomen  Luis  Venerea  datum  est,  alteram  spe- 
ciem  evocat. 

Omnium  causarum  quse  Ophthalmiam  in¬ 
ducunt,  nulla  tam  grave  periculum  adfert  quam 

illa  quae  per  Gonorrhoeam  excitatur,  et  ut  ple¬ 
rumque  apparet,  fluxu  ex  Urethra  cessante,  me¬ 
dicis  persuasum  est,  hanc  affectionem  ex  Me¬ 
tastasi  oriri. 

Hoc  malum  oculos  subito  et  violenter  aggre¬ 
ditur;  ista  pars  Conjunctivae  quae  palpebras  in¬ 
vestit,  non  solum  densata  evadit,  sed  saepe  adeo 
protruditur  ut  Corneam  occultet,  et  vasa  serosa 
istius  partis  ejusdem  membranae,  qua  globus 
oculi  tegitur,  sanguine  rubro  penitus  complen¬ 
tur.  Violentia  morbi  augetur,  et  ut  structura 
partium  adeo  delicata  est,  sanguis  cito  inter 
hanc  tunicam  et  Scleroticam  effunditur,  quo 
oculus  tumidus  et  carnosus  apparet.  Ars  aut 
medicina  nihil  proficiens.  Cornea  mox  redditur 
opaca  vel  ulcere  occupatur,  quod  exitum  hu¬ 
mori  aquoso  praebet,  et  malum  ingravescens, 
miser  tandem  lumine  orbatur. 

Variae  rationes  propositae  sunt,  quibus  hoc 
malum  vel  levari  vel  sanari  possit,  et  dum  alii 
iis  rebus  fidem  imponunt,  quae  acuto  stadio 
communis  Ophthalmiae  commendatae  sunt,  alii 
putant  nihil  nisi  fluxum  ex  Urethra  reproduc- 
tum,  ullum  auxilium  afferre  posse,  et  igitur  no- 

bis  suaserunt,  instrumentis  Bougies  dictis  ter 
quaterve  in  dies  per  semihoram  introductis,  hu¬ 
morem  latentem  evocare.  In  quibusdam  ex¬ 
emplis  nova  infectio  Gonorrhoeae,  fluxum  ex 
Urethra  efficiendo,  oculos  discrimini  eripuit. 

His  sequelis  quaedam  aliae  interdum  acce¬ 
dunt,  sed  ut  sorti  Chirurgi  eveniunt  vel  mino¬ 
ris  momenti  sunt  quam  quae  jam  memorantur, 
finem  huic  dissertationi  facio  et  calamum  iofitur 
lubenter  depono. 

